રંઘોળા બંધ
રંઘોળા બંધ રંઘોળી નદી પર ગુજરાત રાજ્યના ભાવનગર જિલ્લાના ઉમરાળા તાલુકાના રંઘોળા ગામ નજીક આવેલો બંધ છે.

આ બંધના નિર્માણનું કાર્ય ભાવનગરના મહારાજા ભાવસિંહજી બીજાએ કરાવ્યું હતું, ત્યારબાદ બંધનું સંપુર્ણ નિર્માણ મહારાજા કૃષ્ણકુમારસિંહજી એ કરાવ્યું હતું, આથી આ બંધ ભાગસાગર ડેમ તરીકે પણ ઓળખાય છે. ડેમનું બાંધકામ ૧૯૪૬ની સાલમાં શરુ થયું હતું અને ૧૯૫૨માં તે બની ને તૈયાર થઈ ગયો હતો. ડેમ બનાવવા માટે તે સમયે ૬૩.૪૨ લાખનો ખર્ચ થયો હતો. આ ડેમ પર કુલ ૪૭ જેટલા દરવાજા છે જે વગર વિજળીએ ફક્ત પાણીના દબાણથી આપોઆપ ખૂલે છે. જે આ બંધની વિશેષ ખાસિયત છે. આ ડેમની  લંબાઈ ૫૪૮.૭૮ મીટર છે. ડેમના દરવાજાનું માપ ૧૦.૯૮ મી. x ૧.૫૨ મી. છે.

સંદર્ભ 

ગુજરાતના ડેમ